Захирлын 2022 оны 03 дугаар сарын 30-ны өдрийн А/06 тоот тушаалын хоёрдугаар хавсралт

**АЛБАН ТУШААЛЫН ТОДОРХОЙЛОЛТ**

|  |
| --- |
| ***А. ЕРӨНХИЙ МЭДЭЭЛЭЛ***  |
| Албан тушаалын тодорхойлолтыг боловсруулсан үндэслэл:1. Хөдөлмөрийн тухай хууль хэрэгжиж эхэлсэнтэй холбогдуулан шинэчлэн боловсруулсан.
 |
| **Байгууллагын нэр** *“Да Хүрээ Трейд” ХХК* | **Шууд харьяалан удирдах албан тушаалын нэр***Хамгаалалтын албаны дарга**Хамгаалалтын ээлжийн ахлах хамгаалагч* |
| **Нэгжийн нэр***Хамгаалалтын алба* | **Ажлын байрны шууд харьяалан удирдах албан тушаал:** **-** |
| **Албан тушаалын нэр** *Хамгаалагч*  |
| **Ажлын цаг** *Ээлжийн 24/48 цаг* | **Хөдөлмөрийн нөхцөл** Ердийн болон онцгой |
| **Ажлын байрны тоног төхөөрөмж:** Байр, хамгаалалтын албаны дүрэмт болон хөдөлмөр хамгааллын хувцас, ширээ сандал, камер, дотуур холбоо, радио станц, хамгаалалтын тусгай хэрэгсэл |

|  |
| --- |
| ***Б. АЛБАН ТУШААЛЫН ЗОРИЛГО, ЗОРИЛТ, ЧИГ ҮҮРЭГ*** |
| **Албан тушаалын зорилго:**Хариуцсан хэсгийн хамгаалалтад авсан объектод учирч болзошгүй эрсдэл, гэмт хэрэг зөрчлөөс урьдчилан сэргийлэх, таслан зогсоох, үйлчлүүлэгч, ажиллагсдын аюулгүй байдлыг хангах, дотоод дэг журмыг сахиулах зорилгоор хоногийн хугацаанд харуул, хамгаалалтын үйл ажиллагааг зөрчил дутагдалгүй биечлэн гүйцэтгэж, ээлжийн ахлах хамгаалагчийн удирдлаган дор үндсэн чиг үүргээ хэрэгжүүлнэ. **Албан тушаалын зорилт:** 1. Нийтээр мөрдөх хууль тогтоомж, тэдгээртэй нийцүүлэн гаргасан дүрэм, журмын хүрээнд компанийн болон түрээслэгч байгууллагуудын аюулгүй байдлыг хангах, дотоод дэг журам сахиулах зорилгоор хоногийн хугацаанд харуул хамгаалалтын үүрэг гүйцэтгэнэ.
2. Хариуцсан хэсгийн хамгаалалтад авсан объектод учирч болзошгүй эрсдэл, аюулаас урьдчилан сэргийлж, нэвтрэн орох, гарах журам, тусгай хэрэгсэл ашиглах заавар, дохиолол хамгаалалт, гэрэлтүүлэг, хяналтын камер, тэдгээрийн хэвийн ажиллагаанд хяналт тавьж, харуул хамгаалалтын үйл ажиллагааг биечлэн гүйцэтгэнэ.
3. Хамгаалалтын үйл ажиллагаанд албаны нууцлал, ёс зүйн хэм хэмжээг сахиж, сахилга хариуцлага, өөрсдийн мэдлэг, ур чадвараа дээшлүүлж ажиллана.
 |
| Зорилт | Албан тушаалын гүйцэтгэх чиг үүрэг | Гүйцэтгэлийн шалгуур үзүүлэлт | Хариуцлага, оролцооны хэлбэр Туслах-**Т**, Хариуцан гүйцэтгэх-**Г**Хянах-**Х**Шийдвэрлэх-**Ш** |
| Нэг. Нийтээр мөрдөх хууль тогтоомж, тэдгээртэй нийцүүлэн гаргасан дүрэм, журмын хүрээнд компанийн болон түрээслэгч байгууллагуудын аюулгүй байдлыг хангах, дотоод дэг журам сахиулах зорилгоор хоногийн хугацаанд харуул хамгаалалтын үүрэг гүйцэтгэнэ. |
| 1 дүгээр зорилтын хүрээнд | 1. Хоногийн хугацаанд үүрэг гүйцэтгэхдээ хөдөлмөрийн аюулгүй байдал, эрүүл ахуйн шаардлага, стандарт, дүрэм, технологийн горимыг чанд мөрдөх зааварчилгаатай танилцаж, ээлжийн ахлагчийн удирдлаганд ажиллана.
 | Ээлжийн ахлагч, хамгаалагчийн үүрэг, хариуцлага тодорхой болно. | **Г** |
| 1. “Байгууллагын хөдөлмөрийн дотоод журам”, “Хамгаалалтын албаны журам” болон бусад журмуудыг үйл ажиллагаандаа мөрдлөг болгон хэрэгжүүлнэ.
 | Стандартын дагуу ажил үүргээ хэрэгжүүлэх боломж бүрдэнэ. | **Г, Х** |
| 1. Ээлжийн ахлагчид хамгаалалтын журамд заасны дагуу хариуцсан хэсгийн нөхцөл байдал, үүрэг гүйцэтгэлтийн явцын талаар тогтмол илтгэн танилцуулна .
 | Нөхцөл байдлаа мэдэрснээр аюулгүй байдал хангагдана. | **Г** |
| 1. Ээлж хүлээлцэхээс өмнө хамгаалалтын постын байр болон хариуцсан хэсгийн талбайн цэвэрлэгээ, ариутгалыг биечлэн хийж гүйцэтгэнэ. Өвлийн улиралд хальтиргаа, гулгаа үүсэхээс урьдчилан сэргийлэх зорилгоор хариуцсан талбай, зам, гарцын цас, мөсийг цэвэрлэнэ.
 | Цэвэрлэгээ, ариутгал хийгдэж, ажиллах орчинд эерэг нөлөө үзүүлнэ. | **Г, Х** |
| 1. Гэнэтийн эрсдэл, аюултай нөхцөл байдал үүссэн үед зэргэлдээ байгаа хамгаалагчийн үйл ажиллагаанд дэмжлэг үзүүлэн хамтран ажиллана.
 | Хамтын ажиллагаа сайжирна. | **Г, Т** |
| 1. Хүний амь нас, эрүүл мэндэд аюултай нөхцөл үүссэн тохиолдолд холбогдох албан тушаалтанд нэн даруй мэдэгдэж, шийдвэрлүүлэх арга хэмжээ авна.
 | Эрсдэл, аюулаас урьдчилан сэргийлнэ. | **Г** |
| 1. Гал унтраах болон бусад техник, багаж хэрэгслүүдийн хэвийн ажиллагаа, түүний хадгалалт, ашиглалтын талаар саналаа ээлжийн ахлагч, хамгаалалтын албаны даргад уламжилна.
 | Хэвийн ажиллагаа хангагдана. | **Г** |
| 1. Байгалийн гамшиг, объектын гал, түймрээс урьдчилан сэргийлэх, түүнийг таслан зогсоох талаар тодорхой дадал чадварыг эзэмшиж ажиллана.
 | Аливаа гамшиг, ослын үед ажиллах дадал, чадвартай болно. | **Г** |
| 1. Батлагдсан хуваарийн дагуу галын эргүүлийн үүрэг гүйцэтгэнэ.
 | Ажлын хариуцлага нэмэгдэнэ. | **Г** |
| Хоёр. Хариуцсан хэсгийн хамгаалалтад авсан объектод учирч болзошгүй эрсдэл, аюулаас урьдчилан сэргийлж, нэвтрэн орох, гарах журам, тусгай хэрэгсэл ашиглах заавар, дохиолол хамгаалалт, гэрэлтүүлэг, хяналтын камер, тэдгээрийн хэвийн ажиллагаанд хяналт тавьж, харуул хамгаалалтын үйл ажиллагааг биечлэн гүйцэтгэнэ.  |
| 2 дугаар зорилтын хүрээнд | 1. Ээлжийн ажлаа хүлээлцэхдээ хамгаалж байгаа объектын бүрэн бүтэн байдал, лац, цоож, хаалга цонх, техник хэрэгсэл, тоног төхөөрөмжийн хэвийн ажиллагааг нэг бүрчлэн шалгаж, зөрчил, дутагдал илэрсэн тохиолдолд нэн даруй ээлжийн ахлагчид мэдэгдэнэ.
 | Болзошгүй эрсдэлээс урьдчилан сэргийлнэ. | **Г, Х** |
| 1. Улсын Ерөнхий Прокурор, ХЗДХС-ын 2017 оны А/106, А-241 дүгээр тушаалаар баталсан “Тусгай хэрэгсэл ашиглах журам”, “Гэрээт хамгаалалтын тухай хууль”-ийн холбогдох заалтуудыг үйл ажиллагаандаа хэрэгжүүлнэ.
 | Журам, зааврын дагуу тусгай хэрэгслийг хэрэглэх дадалтай болно. | **Г** |
| 1. Худалдааны төвийн зам талбай, уулзвар, зогсоолын хэсэгт явж буй автомашины хөдөлгөөнд болон Тээврийн хэрэгслийн бүртгэлийн үйлчилгээний төв, техник хяналтын үзлэгийн төвийн ажил, үйлчилгээнд зохицуулалт хийж, дэмжлэг үзүүлнэ.
 | Худалдааны төвөөр түргэн шуурхай үйлчлүүлэх нөхцөл бүрдэнэ. | **Г, Т** |
| 1. Дохиоллын сэрүүлэг ажилласан, мэдээлэл авагдсан үед уг объектод шуурхай хүрэлцэн очиж, газар дээр нь шалгаж, зөрчлийг шийдвэрлэнэ.
 | Шуурхай ажиллагаа хангагдана. | **Г, Х** |
| 1. Өглөө ажил эхлэх болон орой ажил тарсны дараа хариуцсан объект, хашааны хаалгыг холбогдох ажилтан, байцаагч нарт хүлээлгэн өгч, хүлээн авах ажлыг хариуцна.
 | Хариуцсан объектын аюулгүй ажиллагаанд ахиц гарна. | **Г, Х** |
| 1. Хариуцсан хэсгийн авто зогсоолд хонох авто машинуудыг байцаагч нараас нэг бүрчлэн тоолж, хүлээн авч, хүлээлгэн өгнө.
 | Ажлын хариуцлага нэмэгдэнэ. | **Г** |
| 1. Хяналтын камер, галын дохиолол, эрчих хүч, цахилгаан хэрэгсэл, дотуур телефон утас, гар станцын хэвийн ажиллагааг хангаж, засвар хийх шаардлагатай бол тухай бүр холбогдох албан тушаалтанд мэдэгдэж, шийдвэрлүүлэх арга хэмжээг авна.
 | Хамгаалалтын үйл ажиллагаа тасралтгүй, хэвийн явагдах нөхцөл бүрдэнэ. | **Х, Ш** |
| 1. Ажиглах, хянах, биечлэн шалгах хэлбэрээр хамгаалалтын үйл ажиллагааг тасралтгүй биечлэн гүйцэтгэнэ.
 | Ээлжийн үүрэг гүйцэтгэл, сахилга хариуцлагад ахиц гарна. | **Х, Г** |
| 1. Хариуцсан хэсэгт нэвтэрч буй хүн, тээврийн хэрэгсэл, бараа материал, эд зүйлсийг зөвшөөрлийн бичгийг дагуу шалгаж нэвтрүүлнэ. Энэ тухай ээлжийн ахлагчид мэдээ өгнө.
 | Зөвшөөрлийн систем хэрэгжинэ. | **Г, Х** |
| 1. Хамгаалалтад авсан объектыг цаг тутам тойрч шалгана. Ээлжийн ахлагчид станцаар болон дотуур холбоогоор тогтмол мэдээ өгч, чиглэл авч ажиллана.
 | Хамгаалагчийн гүйцэтгэх үүрэг тодорхой болно. | **Г** |
| 1. Албан үүргээ гүйцэтгэсэн тухайгаа рапортын дэвтэрт үнэн зөв, тодорхой, цаг хугацааны дарааллын дагуу тэмдэглэнэ. Албаны даргаас хийсэн цохолтын дагуу үүрэг, даалгаврыг хэрэгжүүлнэ.
 | Ажлын гүйцэтгэлд үнэлгээ өгөх боломж бүрдэнэ. | **Г** |
| 1. Объектын бүрэн бүтэн байдал, аюулгүй ажиллагаанд гарсан зөрчил, дутагдлыг ээлжийн ахлагч, хамгаалалтын албаны даргад нэн даруй мэдэгдэж, нотлох баримт, ул мөрийг хамгаалалтад авна.
 | Хууль тогтоомжийн дагуу шийдвэрлэхэд ач холбогдолтой. | **Г** |
| 1. “Хамгаалалтын албаны журам”-д тусгагдсан хориглосон заалтыг үндсэн үүргээ хэрэгжүүлэхдээ мөрдөж ажиллана.
 | Хориглосон заалтыг хэрэгжүүлснээр зөрчил, дутагдалгүй үүргээ гүйцэтгэх боломжтой болно. | **Г** |
| Гурав.Хамгаалалтын үйл ажиллагаанд албаны нууцлал, ёс зүйн хэм хэмжээг сахиж, сахилга хариуцлага, өөрсдийн мэдлэг, ур чадвараа дээшлүүлж ажиллана.  |
| 3 дугаар зорилтын хүрээнд | 1. Гэрээт харуул, хамгаалалтын тухай хууль болон бусад холбогдох хууль тогтоомжийг бие даан судална.
 | Хууль эрх зүйн мэдлэгтэй болно. | **Г** |
| 1. Албан үүрэг гүйцэтгэх үедээ олж авсан байгууллагын болон хувь хүний нууцыг задруулахгүй байж, нууцлалыг чанд хадгална.
 | Албаны нууцлал хангагдана. | **Г** |
| 1. Анхан шатны эмнэлгийн тусламж үзүүлэх, дадлага, чадвар олгох сургалтад хамрагдаж, мэдлэгээ дээшлүүлнэ.
 | Шаардлагатай үед хүний амь нас, эрүүл мэндийг аврах талаар тодорхой дадлага, мэдлэгтэй болно. | **Г** |
| 1. Компаниас олгосон хамгаалагчийн хувцсыг хууль бус үйл ажиллагаанд ашиглахгүй байж, үүрэг гүйцэтгэхдээ цэвэр үзэмжтэй өмсөж хэрэглэнэ.
 | Хамгаалалтын албаны нэр хүндэд эерэгээр нөлөөлнө. | **Г** |
| 1. Батлагдсан журам, зааврыг зөрчсөн тохиолдолд сахилга, ёс зүйн хариуцлага хүлээнэ.
 | Сахилга, хариуцлага тооцох тогтолцоонд ахиц гарна. | **Г** |
| **Ажлын байрны зорилгын хүрээнд явуулах бусад үйл ажиллагаа** |
| 1. Төлөвлөгөөт ажлуудад биечлэн оролцох;
2. Өгөгдсөн үүргүүдийг биелүүлэх;
3. Компаниас болон хууль хяналтын байгууллагаас зохион байгуулж буй сургалтад идэвхтэй хамрагдах;
4. Шаардлагатай тохиолдолд аж ахуйн чанартай ажил үүрэгт биечлэн идэвх, санаачлагатай оролцох.
 |
| ***В. ЭРХ МЭДЭЛ, ХАРИУЦЛАГА***  |
| **Албан тушаалтны шийдвэр гаргах эрх мэдэл** | **Албан тушаалтны хүлээх хариуцлага** |
| МУ-ын Хөдөлмөрийн тухай хууль, хөдөлмөрийн дотоод журам, хөдөлмөрийн гэрээ, хамгаалалтын албаны журамд заасан эрхийг эдлэх  | МУ-ын Хөдөлмөрийн тухай хууль, Хөдөлмөрийн дотоод журам, хөдөлмөрийн гэрээнд заасан хариуцлагыг хүлээнэ.  |
| Ажил үүргээ сайжруулах талаар шинэ санал санаачилга гаргах, ажил үүрэгтэй холбоотой аливаа тулгамдсан асуудлыг шийдвэрлүүлэх  | Байгууллагын эд зүйлийг хувьдаа ашигласан, эвдсэн, эд хөрөнгийн хохирол учруулсан тохиолдолд “Эд хөрөнгийн хариуцлагын гэрээ”-ний дагуу зохих хариуцлага хүлээнэ.  |
| Үндсэн ажил үүргээ гүйцэтгэхэд шаардлагатай ажлын багаж, тоног төхөөрөмжөөр хангуулах | Хөдөлмөрийн гэрээ, албан тушаалын тодорхойлолтод заасан ажил үүрэг болон удирдлагын өгсөн үүрэг даалгаврыг хангалтгүй биелүүлсэн бол “Ажлын гүйцэтгэлийн үнэлгээний журам”-ын дагуу зохих шийтгэл оногдуулна. |

|  |
| --- |
| ***Г.* АЛБАН ТУШААЛД ТАВИГДАХ ШААРДЛАГА** |
| **Боловсрол** | Бүрэн дунд, түүнээс дээш |
| **Мэргэжил** | Хууль эрх зүй, цэргийн болон бусад мэргэжил |
| **Мэргэшил** | Харуул хамгаалалт, аюулгүй байдлын сургалтад хамрагдсан. |
| **Туршлага** | Тусгайлсан чиг үүрэг бүхий байгууллагад ажиллаж байсан, цэргийн алба хаасан. |
| **Ур чадвар** | * Харилцааны ур чадвартай байх;
* Ачаалал даах, илүү цагаар ажиллах чадвартай байх;
* Хамгаалалтын тусгай хэрэгсэл, бусад тоног төхөөрөмжийг ашиглах чадвартай байх;
* Эмнэлгийн анхан шатны тусламж үзүүлэх чадвартай байх;
* Холбогдох дүрэм, журам, заавар хэрэглэх мэдлэг, чадвартай байх;
* Бие хамгаалах мэдлэг, чадвартай байх.
 |
| **Г.АЛБАН ТУШААЛЫН ТОДОРХОЙЛОЛТЫН БАТАЛГААЖУУЛАЛТ** |
| **Албан тушаалын тодорхойлолтыг баталсан:**  | **Албан тушаалын тодорхойлолтыг боловсруулсан:** |
| Байгууллагын нэр: “Да хүрээ трейд” ХХКАлбан тушаал: Компанийн захирал.............................. /Ц.Алимаа/(Гарын үсэг) (тамга/тэмдэг) (Овог нэр )20 .... оны ... дугаар сарын ... –ны өдөр | Байгууллагын нэр: “Да хүрээ трейд” ХХКАлбан тушаал: ЗУХНХ-ийн дарга.............................. /Д.Амархүү/(Гарын үсэг) (Овог, нэр )20 .... оны ... дугаар сарын ... –ны өдөр |

Албан тушаалын тодорхойлолттой

 танилцаж, зөвшөөрсөн ажилтан: ............................ / Д.Пүрэв-Очир/